শরীর-ব্যাপার মাত্রই তো অপাঙ্ক্তেয় নয়, কেননা চুম্বনের স্থান সাহিত্যে পাকা করিয়া দিয়াছেন বঙ্কিমচন্দ্র হইতে রবীন্দ্রনাথ পর্যন্ত সকল সাহিত্য-সম্রাট। আলিঙ্গনও চলিয়া গিয়াছে। তা’ছাড়া ‘হৃদয়-যমুনা’, ‘স্তন’, ‘বিজয়িনী’, ‘চিত্রাঙ্গদা’ প্রভৃতি বহু কবিতায় রবীন্দ্রনাথ স্বয়ং দৈহিক ব্যাপার লইয়া অপূর্ব রস উদ্বোধন করিয়াছেন। সুতরাং এখানেও একটা সীমারেখা আছে, যাহা অতিক্রম করিলে সাহিত্য বে-আব্রম্ন পদবাচ্য হইতে পারে। সে সীমানা কবি কোথায় টানিয়াছেন, তার বাহিরে কোন্ বই, ভিতরেই বা কোন্ বই, – তাহা নির্ণয় করিবার কোনও নির্দেশ দেন নাই। (উদ্ধৃত, সুকুমার সেন, বাঙ্গালা সাহিত্যের ইতিহাস (৪র্থ খ-), তৃ-স ১৯৭১, পৃ ২৫৯।)